వాలర్ బ్రిడ్జ్

ఫోబ్ మేరీ వాలర్ బ్రిడ్జ్''' (ఆగ్లం: Phoebe Mary Waller-Bridge; 1985 జూలై 14) ఆంగ్ల నటి, స్క్రీన్ రైటర్, నిర్మాత. ఫ్లీబాగ్ (2016–2019) అనే హాస్య ధారావాహిక సృష్టికర్తగా, ప్రధాన రచయితగా, స్టార్‌గా, ఆమె మూడు ప్రైమ్‌టైమ్ ఎమ్మీ అవార్డులు, రెండు గోల్డెన్ గ్లోబ్ పురస్కారాలు, బ్రిటిష్ అకాడమీ టెలివిజన్ అవార్డులను గెలుచుకుంది. కిల్లింగ్ ఈవ్ (2018–2022) అనే స్పై థ్రిల్లర్ సిరీస్‌కు కథ అందించి, నిర్మించినందుకు ఆమె మరిన్ని ఎమ్మీ, గోల్డెన్ గ్లోబ్ నామినేషన్‌లను అందుకుంది.

క్రాషింగ్ (2016) అనే హాస్య ధారావాహికను ఆమె రూపొందించింది. దీనికి కథా రచనతో పాటు ఆమె నటించింది. ఆమె కామెడీ సిరీస్ ది కేఫ్ (2011–2013), బ్రాడ్‌చర్చ్ (2015) రెండవ సీజన్‌లో, ఆల్బర్ట్ నోబ్స్ (2011), ది ఐరన్ లేడీ (2011), గుడ్‌బై క్రిస్టోఫర్ రాబిన్ (2017), సోలో: ఎ స్టార్ వార్స్ స్టోరీ (2018) చిత్రాలలో కూడా నటించింది. 

ఆమె జేమ్స్ బాండ్ చిత్రం నో టైమ్ టు డై (2021) స్క్రీన్‌ప్లేకు సహకరించింది. అడ్వెంచర్ ఫిల్మ్ ఇండియానా జోన్స్ అండ్ ది డయల్ ఆఫ్ డెస్టినీ (2023)లో కూడా ఆమె నటించింది.

 ప్రారంభ జీవితం 
ఆమె 1985 జూలై 14న లండన్‌లోని హామర్స్‌మిత్‌లో జన్మించింది, ఎలక్ట్రానిక్ ట్రేడింగ్ ప్లాట్‌ఫారమ్ ట్రేడ్‌పాయింట్ వ్యవస్థాపకుడు మైఖేల్ సిప్రియన్ వాలర్ బ్రిడ్జ్, 12వ బారోనెట్, సర్ జాన్ ఎడ్వర్డ్ లాంగ్విల్లే క్లర్క్ కుమార్తె థెరిసా మేరీ దంపతుల కుమార్తె ఆమె.

ఆమెకు ఇద్దరు తోబుట్టువులు ఉన్నారు: ఒక అక్క, ఐసోబెల్ వాలర్ బ్రిడ్జ్, స్వరకర్త, ఒక తమ్ముడు, జాస్పర్. వారి తల్లిదండ్రులు విడాకులు తీసుకున్నారు. ఆమె సెయింట్ అగస్టిన్ ప్రియరీ, క్యాథలిక్ ఇండిపెండెంట్ స్కూల్‌లలో చదువుకుంది, ఆ తర్వాత డిఎల్డీ కాలేజ్ ఆఫ్ లండన్‌లో చదువుకుంది. ఆమె రాయల్ అకాడమీ ఆఫ్ డ్రమాటిక్ ఆర్ట్ నుండి డిగ్రీ పట్టా పుచ్చుకుంది.

 వ్యక్తిగత జీవితం 
వాలర్ బ్రిడ్జ్ వాళ్లది లండన్‌లోని షోరెడిచ్ ప్రాంతం. ఆమె 2014లో ఐరిష్ ప్రెజెంటర్, డాక్యుమెంటరీ ఫిల్మ్ మేకర్ కోనార్ వుడ్‌మాన్‌ని వివాహం చేసుకుంది. 2017లో వారు విడిపోయి విడాకుల కోసం దాఖలు చేశారు. 2018 ప్రారంభం నుండి, ఆమె నాటక రచయిత మార్టిన్ మెక్‌డొనాగ్‌తో సంబంధం కలిగి ఉంది. తాను నాస్తికురాలినని ఆమె ప్రకటించుకుంది.

 మూలాలు 
వర్గం:1985 జననాలు
వర్గం:టెలివిజన్ షో సృష్టికర్తలు
వర్గం:ఇంగ్లీష్ టెలివిజన్ రచయితలు
వర్గం:బ్రిటీష్ మహిళా టెలివిజన్ రచయితలు
వర్గం:బ్రిటీష్ టెలివిజన్ నిర్మాతలు
వర్గం:బ్రిటీష్ మహిళా టెలివిజన్ నిర్మాతలు
వర్గం:ఆంగ్ల నటీమణులు
వర్గం:ఆంగ్ల నాస్తికులు
వర్గం:ఇంగ్లీష్ నాటకకర్తలు
వర్గం:నాటక రచయితలు
వర్గం:ఇంగ్లీష్ మహిళా నాటకకర్తలు
వర్గం:ఆంగ్ల సినిమా నటీమణులు
వర్గం:ఇంగ్లీష్ రంగస్థల నటీమణులు
వర్గం:ఇంగ్లీష్ టెలివిజన్ నటీమణులు
వర్గం:ఇంగ్లీష్ థియేటర్ డైరెక్టర్లు
వర్గం:బ్రిటీష్ మహిళా థియేటర్ డైరెక్టర్లు
వర్గం:ఇంగ్లీష్ గాత్ర నటీమణులు
వర్గం:ప్రైమ్‌టైమ్ ఎమ్మీ అవార్డు విజేతలు
వర్గం:సెయింట్ అగస్టిన్ ప్రియరీ స్కూల్ పూర్వవిద్యార్థులు
వర్గం:థియేటర్ వరల్డ్ అవార్డు విజేతలు